Europeisk makroseismisk skala

Europeisk makroseismisk skala er en skala som brukes som utgangspunkt for å vurdere intensiteten til jordskjelv. Skalaen ble siste gang oppdatert i 1998 og blir angitt med forkortelsen EMS98.

EMS98 er delt inn i 12 trinn hvor romertall I angir den minste effekten og romertall XII angir den største effekten som med ord angir at skjelvet har hatt totalt ødeleggende effekt.

 Kortversjon    I.   Ikke merket Ikke merket  II.  Såvidt merket Merket kun av svært få mennesker i ro innendørs. III.  Svak Merket av noen innendørs. Personer i ro merker svaiing eller lette rystelser. IV.  Stort sett merket Merket av mange innendørs, utendørs av få. Noen personer vekkes. Vinduer, dører og porselen skrangler. V.  Sterk Merket av de fleste innendørs, utendørs av få. Mange vekkes. Noen blir redde. Bygninger ryster gjennomgående. Hengende gjenstander svinger betydelig. Små gjenstander flyttes. Dører og vinduer svinger opp eller igjen. VI.  Litt skadelig Mange blir redde og løper ut. Noen gjenstander faller. Mange hus får mindre, ikke-strukturelle skader som hårfine sprekker i mur og små skader på murpuss. VII.  Skadelig De fleste blir redde og løper ut. Møbler flyttes og mange gjenstander faller fra hyller o.l. Mange vanlige, velbygde bygninger får moderate skader: Mindre sprekker i vegger, murpuss løsner, skader på piper. Eldre bygninger kan få større sprekker i mur. VIII.  Svært skadelig Mange får problemer med å holde seg oppreist. Mange hus får store sprekker i veggene. Noen vanlige, velbygde bygninger kan få alvorlige brudd i vegger. Noen svakere, eldre bygninger kan kollapse. IX.  Destruktivt Generell panikk. Mange svake konstruksjoner kollapser. Selv velbygde konstruksjoner får alvorlige skader. X.  Svært destruktivt Mange vanlige, velbygde bygninger kollapser XI.  Ødeleggende De fleste vanlige, velbygde bygninger kollapser, noen jordskjelvsikre konstruksjoner ødelegges. XII.  Totalt ødeleggende Nesten alle bygninger ødelegges

 Se også 
 Mercalliskalaen
 Richters skala

 Eksterne lenker 
 NORSAR: Intensitet
 Europeisk makroseismisk skala (engelsk) besøkt 17. mars 2011.

Kategori:Seismologi
Kategori:Skalaer